Labrador retriver
<s>Labrador retriver ili samo labrador (kolokv. skr. lab) je jedan od nekoliko vrsta retrivera, vrsta ptičara.</s><s>Labrador se smatra za najpopularniju rasu pasa na svetu, a najpopularnija je rasa po registraciji u SAD-u (od 1991), 
Ujedinjenom Kraljevstvu, Poljskoj te nekoliko drugih država.</s><s>Takođe je najpopularnija rasa psa asistenta u SAD, Australiji i mnogim drugim državama.</s><s>Takođe se mnogo koristi i u policiji i drugim zvaničnim telima zbog detekcije i radnih sposobnosti.</s><s>Veoma su društveni, nežni, pametni, snažni i psi dobre naravi, a generalno se smatraju za dobre čovekove prijatelje svih starosnih doba (uključujući visok nivo tolerancije i strpljenja za decu), 
i to ih čini odličnim radnim psima.</s><s>Ovi psi su veoma lojalni i odlični su plivači.</s><s>Mogu se koristiti u raznim šou-programima.</s><s>Dobro treniran, labrador je jedan od najodgovornijih, najposlušnijih i najtalentovanijih rasa na svetu.</s>

<s>Spoljašnjost 
 Snažno građen, široke lobanje, širokih i dubokih prsa i rebara.</s><s>Kratak i snažan u slabinama i stražnjem delu.</s>

<s>Narav 
Labrador je snalažljiv i inteligentan, ali i poslušan i privržen pas.</s><s>Veoma je društven, ali i bezgranično strpljiv.</s><s>Izuzetno se dobro slaže sa decom i drugim kućnim ljubimcima.</s><s>Nežan je i pažljiv do te mere da u ustima može nositi živo jaje a da ga ne razbije.</s><s>Sa druge strane, veliki je i  može biti veoma trapav, kada je u pitanju život u stanu i malom prostoru.</s><s>Veoma je aktivan i kao mlad pas zahteva dosta pažnje i igre.</s>

<s>Zdravlje 
Displazija kukova, odnosno koksofemoralnog zgloba je vrlo česta kod labrador retrivera, i nasledna je.</s><s>Jedini način da se ona suzbije je otklanjanje i eliminacija jedinki iz reprodukcije koje imaju displaziju kukova.</s><s>Većina zemalja, članica FCI-a, kao bitan podatak za upotrebu pasa u priplodu, obavezno insistiraju na RTG- snimku ovog zgloba za čije snimanje se izdaju licence, a očitavanje je komisijski i rezultati se objavljuju u zvaničnim, regularnim kinološkim društvima tako da se sve malverzacije izbegnu; svi bivaju upoznati s onim jedinkama koji imaju displaziju, odnosno psima koji se ne mogu koristiti u priplodu.</s><s>Nažalost, ovim su pogođeni i tipični eksterijerni psi, šampioni, a na savesti uzgajivača je i interesu pasmine da se takvi psi stvarno ne koriste u priplodu.</s>

<s>Atrofija retine je takođe u velikom broju opteretila ovu pasminu jer se prenosi i potrebno je obaviti pregled očnog dna (fundusa).</s><s>Idealno je kada bi psi koji se koriste u priplodu bili katarakta negativni; ipak, često smo svedoci da labradori i pre neke ozbiljne starosti potpuno izgube vid i oslepe.</s><s>Na sreću, atrofija retine je daleko ređe oboljenje kod labradora.</s>

<s>Osteohondroza se kod labradora uglavnom pojavljuje u periodu intenzivnog rasta, od 4. do 8. meseca starosti, uglavnom kao upala pokosnice, i to najčešće kostiju lakta, koji kasnije prerasta u artritis, a predisponirajuci faktori su: hormonalna neuravnoteženost, ishrana, rad i nagli rast.</s>

<s>Od ostalih bolesti koje se, srećom, mnogo ređe javljaju su gluvoća, epilepsija, paraliza dušnika, povraćanje hrane.</s>

<s>Poznati labradori 
 Koni Polgrejv — kućni ljubimac Vladimira Putina</s>

<s>Galerija</s>

<s>Reference</s>

<s>Rase pasa</s>

